Floorball Danmark

1-2-Træner i Valby
2017-08-20 09:30 - 17:30 (Europe/Copenhagen) | Gl. Valby Hal, Julius Andersens Vej 3, København SV, 2450, Danmark
1-2-Træner er et trænerkursus, som gør den nye træner i stand til at organisere, igangsætte og korrigere udvalgte øvelser inden for floorball. Kurset gør det nemt og hurtigt at komme i gang som træner, hvad enten den nye træner er ungdom, voksen eller senior.
Kurset er derfor både for den engagerede juniorspiller og forældrene på sidelinjen. Kurset er tilrettelagt som et dynamisk aktivt kursus, og derfor er langt størstedelen af kurset henlagt til undervisning i hal, og du skal således medbringe idrætstøj og indendørssko samt floorballstav.
1-2-Træner floorball kurset er en del af Floorball Danmarks officielle træneruddannelse. Du kan læse meget mere på www.floorball.dk.
Tilmelding

Dommerkursus trin 4 i Skælskør
2017-08-20 10:00 - 17:00
Dommerkursus trin 4 er et led i Floorball Danmarks dommeruddannelse. Målgruppen for kurset er dommere, som enten allerede har været på Dommerkursus trin 1, 2 og 3, eller har fået merit fra Floorball Danmarks Dommerudvalg for kursus trin 2 og/eller 3. Kurset er et afgørende springbræt for Floorball Danmarks dommere, hvis de ønsker at videreudvikle deres kompetencer og komme et skridt nærmere at blive ligadommer i Floorball Danmark.
Kurset er et teoretisk kursus med indlagt fysisk test, hvor bl.a. dommernes ledelsesstil, kommunikation og regelkendskab finpudses og videreudvikles. Hovedtemaet på kurset er kampledelse, og herunder følgende:
• Ledelsesstil og ledelsesroller
• At lægge en linje
• Kommunikation
• Regeltest og indsatsområder
• Fysisk test
• Struktureret udvikling
Alle dommere bedes medbringe skriveredskaber samt evt. dommermappe og computer til kurset.
Da Dommerkursus trin 4 kun udbydes til dommere, som allerede har bestået Dommerkursus trin 1, 2 og 3, er der ikke åben tilmelding til kurset. Ønsker du at deltage på kurset, og er du ikke blevet indbudt, bedes du kontakte Floorball Danmarks Turneringskoordinator Camilla Andersen på can@floorballstaging.wpmaster.168-63-79-147.plesk.page.
